
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1391 

13 Σεπτεμβρίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Οριοθέτηση περιοχών και πιστωτικές διευκολύνσεις 
για την αποκατάσταση των ζημιών από τις πλημ¬ 
μύρες και τις κατολισθήσεις της 24ης Οκτωβρίου 

2003 σε περιοχές του Νομού Άρτας. 1 

Τροποποίηση και συμπλήρωση της αριθμ. 262/ΤΠ32/ 
12.11.1999 κοινής υπουργικής απόφασης αναφο¬ 
ρικά με τους κατολισθαίνοντες οικισμούς. 2 


Τροποποίηση Οργανισμού Εσωτερικής Υπηρεσίας 
(ΟΕΥ), της Δημοτικής Επιχείρησης Ύδρευσης Απο¬ 
χέτευσης (ΔΕΥΑ) Ηρακλειδών Νομού Δωδεκανήσου 3 
Τροποποίηση της υπ’ αριθ. 185/1985 συστατικής πρά¬ 
ξης της Δημοτικής Επιχείρησης Ύδρευσης Αποχέ¬ 
τευσης Δήμου Καλυμνίων (Δ.Ε.Υ.Α.Κ.). 4 

Καθιέρωση υπερωριακής απασχόλησης στους υπαλλή¬ 
λους του Δήμου Σύμης Ν. Δωδεκανήσου έτους 2004 5 


ΑΠΟΦΑΣΕΙ Σ 

Αριθ. 9845/03/Α32 (1) 

Οριοθέτηση περιοχών και πιστωτικές διευκολύνσεις για 
την αποκατάσταση των ζημιών από τις πλημμύρες και 
τις κατολισθήσεις της 24ης Οκτωβρίου 2003 σε περιο¬ 
χές του Νομού Άρτας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.1978 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κ.λπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/1979 (ΦΕΚΑ'24). 

2. Τις διατάξεις του Ν. 1190/1981 (ΦΕΚ 203/Α/ 
30.7.1981), ο οποίος κυρώνει την από 26.3.1981 Πράξη 
Νομοθετικού Περιεχομένου του Προέδρου της Δημοκρα¬ 
τίας, «περί αποκαταστάσεως ζημιών εκ σεισμών 1981 και 
ρυθμίσεως ετέρων συναφών θεμάτων» όπως αυτό τροπο¬ 
ποιήθηκε και συμπληρώθηκε με το άρθρο 1, παρ. 42 και 43 


του Ν. 2412/1996 «Μεταφορά αρμοδιοτήτων από το 
Υπουργικό Συμβούλιο σε άλλα Κυβερνητικά όργανα και 
άλλες διατάξεις» (ΦΕΚ 123/Α/17.6.1996). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ'81) «Περίοργάνωνασκήσεωςτης 
νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25, παρ. 6 του Ν. 1418/1984 «Περί Δημοσίων Έργων και 
ρυθμίσεως συναφών θεμάτων» (ΦΕΚΑ'23). 

4. Τις διατάξεις του Ν. 128/1975 «περί τροποποιήσεως 
και συμπληρώσεως διατάξεων τινών αναφερομένων εις 
την λειτουργία του χρηματοδοτικού συστήματος». 

5. Τις διατάξεις του άρθρου 10 του Ν. 2576/1998 «Βελ¬ 
τίωση των διαδικασιών για την ανάθεση της κατασκευής 
των δημοσίων έργων και άλλες διατάξεις». 

6. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

7. Την Δ16α/04/773/29.11.1990 κοινή απόφαση του 
Υπουργού Προεδρίας και του Αναπληρωτή Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

8. Την αριθμ. 50148/542/24.6.1992 κοινή απόφαση των 
Υπουργών Εθν. Οικονομίας, Οικονομικών και Βιομηχα¬ 
νίας, Ενέργειας και Τεχνολογίας και Εμπορίου «Περιστο¬ 
λή δαπανών Δημοσίου Τομέα» (ΦΕΚ 420/Β/1.7.1992). 

9. Τις διατάξεις του άρθρου 22 του Ν. 2362 «Περί Δημο¬ 
σίου Λογιστικού ελέγχου των δαπανών του Κράτους και 
άλλες διατάξεις» (ΦΕΚ 247/Α/27.11.1995). 

10. Τις διατάξεις του άρθρου 27 του Ν. 2081/1992 (ΦΕΚ 
154 Α') και το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του Προγράμ¬ 
ματος Δημοσίων Επενδύσεων και συγκεκριμένα των έργων 
2000ΣΕ06900025, 2000ΣΕ06900026, 2000ΣΕ06900027 
της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του Ν. 128/1975. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής θα είναι της τάξης των 75.000 €. 

11. Το Π.Δ. 81/2002 (ΦΕΚ 57/21.3.2002), για συγχώνευ¬ 
ση των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών. 

12. Το Προεδρικό Διάταγμα 121/2004 (ΦΕΚ 84/Α/ 

10.3.2004) γιατοδιορισμότων Υπουργών και Υφυπουργών. 

13. Την ΔΙΔΚ/Φ. 1/2/6139/23.3.2004 (ΦΕΚ 527/3/ 

24.3.2004) κοινή απόφαση του Πρωθυπουργού και του 

Υπουργού Εσωτερικών, Δημόσιας Διοίκησης και Αποκέ¬ 
ντρωσης, για την ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης, Απόστολο Ανδρεουλάκο και Αθανάσιο Νάκο. 

14. Τις αυτοψίες που διενήργησε κλιμάκιο Μηχανικώντης 
Υπηρεσίας μας, στις πληγείσες περιοχές του Νομού Άρτας. 

15. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους του Νομού Άρτας. 

16. Τα αριθμ. Γ.Ν. 577/10.11.2003, Γ.Ν. 639/15.12.2003 
και Ν.Σ. 275/4.11.2003 έγγραφα της Νομαρχιακής Αυτοδι¬ 
οίκησης Άρτας και το αριθμ. 483/1.12.2003 έγγραφο της 
Τοπικής Ένωσης Δήμων και Κοινοτήτων Άρτας, αποφασί¬ 
ζουμε: 

Α. ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

1. Την επέκταση κατ’ανάλογο εφαρμογή των διατάξεων 
της από 28.7.1978 Πράξεως Νομοθετικού Περιεχομένου 
«Περί αποκαταστάσεως ζημιών εκ σεισμών 1978 εις περιο¬ 
χή Βορείου Ελλάδος κ.λπ.», όπως αυτή κυρώθηκε, τροπο¬ 
ποιήθηκε και συμπληρώθηκε με τους Νόμους 867/1979, 
1048/1980,1133/1981 και 1190/1981 όπως ορίζεται στο άρ¬ 
θρο 10 του Ν. 2576/1 998 καθώς και των σχετικών κανονιστι¬ 
κών πράξεων όπως ισχύουν σήμερα για την αποκατάσταση 
των ζημιών των κτιρίων γενικά, τις οποίες προκάλεσαν: 

α) οι πλημμύρες της 24ης Οκτωβρίου 2003 στοΔ.Δ. Άρ¬ 
τας του Δήμου Αρταίων, στο Δ.Δ. Πέτα του Δήμου Πέτα, 
στα Δ.Δ. Κομποτίου και Σελλάδωντου Δήμου Κομποτίου 
του Νομού Άρτας και 

β) οι κατολισθήσεις της 24ης Οκτωβρίου 2003 στα Δ.Δ. 
Μεγαλόχαρης και Μεσόπυργου του Δήμου Τετραφυλίας 
του Νομού Άρτας. 

2. Το έργο της αποκατάστασης των ζημιών από τις 
πλημμύρες και τις κατολισθήσεις, που έπληξαντις περιο¬ 
χές του Νομού Άρτας, ανατίθεται στην Υπηρεσία Αποκα¬ 
τάστασης Σεισμοπλήκτων (Υ.Α.Σ.). 

3. Ορίζεται προθεσμία ενός (1) έτους, από τη δημοσίευση 
της παρούσας απόφασης σε ΦΕΚ, για την υποβολή αιτήσε¬ 
ων, συνοδευόμενων από τα απαραίτητα δικαιολογητικά, για 
τη δανειοδότηση των πληγέντων κτισμάτων από τις πλημ¬ 
μύρες και τις κατολισθήσεις της 24ης Οκτωβρίου 2003. 

4. Στις οριοθετημένες μετηνπαρούσα απόφαση περιοχές, 
στις οποίες τα κτίρια επλήγησαν από τις κατολισθήσεις που 
προκλήθηκαν από τις πλημμύρες, ισχύουν επιπλέοντα εξής: 

ί) Μετά τον έλεγχο του κτίσματος και την έκδοση του 
σχετικού πορίσματος, από το οποίο προκύπτει ότι το κτί- 
σματους είναι κατεδαφιστέο ή δομημένο από ευτελή υλι¬ 
κά, οι ενδιαφερόμενοι που επιθυμούν να το ανακατα¬ 
σκευάσουν ή ναπροβούν σε αυτοστέγαση σε θέση, εκτός 
των ορίων της οριοθετημένης με την παρούσα απόφαση 
περιοχής, μπορούν να υποβάλλουν αιτήσεις με τα απα¬ 
ραίτητα δικαιολογητικά στην αρμόδια Υπηρεσία και εντός 
των προθεσμιών που ορίζονται στις κείμενες διατάξεις. 

ϋ) Προκειμένου να χορηγηθεί Σ.Σ. για ανακατασκευή 
στην ίδια θέση ή επισκευή, απαιτείται ακριβής οριοθέτη- 
ση της κατολισθαίνουσας περιοχής από το ΙΓΜΕ. Σε περί¬ 
πτωση που απαιτείται μεταφορά όλου ή τμήματος του οι¬ 
κισμού σε άλλη κατάλληλη θέση, απαιτείται η έκδοση σχε¬ 
τικής Κοινής Υπουργικής Απόφασης μεταφοράς 
οικισμού, λόγω κατολισθητικών φαινομένων, με μέριμνα 
της οικείας Νομαρχιακής Αυτοδιοίκησης. 

ίϋ) Ορίζεται προθεσμία ενός (1) έτους, από τη δημοσί¬ 
ευση σε ΦΕΚ της ως άνω Κοινής Υπουργικής Απόφασης 
μεταφοράς οικισμού λόγω κατολισθητικών φαινομένων, 
για την υποβολή αιτήσεων από τους ενδιαφερομένους, οι 
οποίοι δεν είχαν υποβάλλει αίτηση εντός της προθεσμίας 
της παρ. 3, για έλεγχο των κτισμάτων τους, τα οποία βρί¬ 


σκονται εντός της οριοθετημένης κατολισθαίνουσας πε¬ 
ριοχής, που έχει εγκριθεί η μεταφορά της. 

Β. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

I. Εγκρίνεται η χορήγηση στεγαστικής συνδρομής (άτο¬ 
κο δάνειο και δωρεάν κρατική αρωγή) για την αποκατά¬ 
σταση των ζημιών, που προκάλεσαν οι πλημμύρες και οι 
κατολισθήσεις της 24ης Οκτωβρίου 2003 στις περιοχές 
του Νομού Άρτας, που αναφέρονται στην παρ.1 του 
κεφ.Α της παρούσας απόφασης: 

α. Για ανακατασκευές κτιρίων που κατέρρευσαν ή κρί- 
νονται κατεδαφιστέα ή υπέρμετρης δαπάνης επισκευής 
(ασύμφορα) ή είναι δομημένα από ευτελή υλικά (ωμο¬ 
πλίνθους ή μη διαμορφωμένους λίθους μικρής διατομής 
με συνδετικό υλικό αργιλώδες) και τα οποία δεν έχουν χα- 
ρακτηρισθεί κατεδαφιστέα, αλλά οι ζημιές που προκλή¬ 
θηκαν από τις πλημμύρες ή τις κατολισθήσεις δεν επιδέ¬ 
χονται, σύμφωνα με την κρίση της αρμόδιας Υπηρεσίας 
που αναφέρεται στην παρ. 2 της παρούσας, ουσιαστική 
αποκατάσταση, δηλαδή, επισκευή που εξασφαλίζει την 
αναγκαία αντισεισμική αντοχή τους. 

Σε οριοθετημένες με την παρούσα απόφαση περιοχές, 
που επλήγησαν από τις κατολισθήσεις, εγκρίνεται η χορή¬ 
γηση στεγαστικής συνδρομής για ανακατασκευή των κτι¬ 
ρίων τα οποία δεν παρουσιάζουν βλάβες, αλλά βρίσκονται 
εντός των ορίων της κατολισθαίνουσας περιοχής, όπως 
αυτή έχει καθοριστεί με σχετική κοινή υπουργική απόφα¬ 
ση και έχει εγκριθεί η μεταφορά τους σε άλλη κατάλληλη 
θέση, σύμφωνα με την παράγραφο 4Ν του κεφαλαίου Α. 

β. Για επισκευή πάσης φύσεως κτιρίων που έχουν υπο- 
στεί ζημιές απότις πλημμύρες και δεν οφείλονται σε υπαι¬ 
τιότητα των ενδιαφερομένων ή αφορούν κατασκευαστι¬ 
κές ελλείψεις και ατέλειες. 

Για επισκευή πάσης φύσεως κτιρίων που έχουν υποστεί 
ζημιές από τις κατολισθήσεις, που προκλήθηκαν από τις 
πλημμύρες, εφόσον βρίσκονται εκτός τωντμημάτωντων οι- 
κισμώνγιατουςοποίουςέχειαποφασιστείημεταφοράτους. 

γ. Τα ανωτέρω δάνεια δύνανται να χρησιμοποιηθούν και 
για αυτοστέγαση. 

δ. Κτίρια εγκαταλελειμμένα, τα οποία παρουσιάζουν 
σοβαρές και εμφανείς φθορές λόγω εγκατάλειψης (π.χ. 
μερική ή ολική κατάρρευση στέγης, φθορές στους τοί¬ 
χους, έλλειψη πατωμάτων, καταστροφή εξωτερικών κου¬ 
φωμάτων κ.λπ.) δεν δικαιούνται στεγαστικής συνδρομής. 

Προκειμένου να γίνει άρση του χαρακτηρισμού του 
εγκαταλελειμμένου, θα πρέπει το κτίσμα να έχει κουφώ¬ 
ματα και να ήταν στοιχειωδώς κατοικήσιμο και ο ενδιαφε¬ 
ρόμενος να προσκομίσει τα ακόλουθα δικαιολογητικά: 

ί. Βεβαίωση της ΔΕΗ ότι είχε ρεύμα τουλάχιστον ένα 
χρόνο πριν από τις πλημμύρες ή τις κατολισθήσεις. 

ϋ. Δήλωση στοιχείων ακινήτων (Ε9) και (Ε1), στα οποία 
να περιλαμβάνεται το πληγέν ακίνητο, για το χρονικό διά¬ 
στημα πριν από τις πλημμύρες ή τις κατολισθήσεις. 

II. ΔΙΚΑΙΟΥΧΟΙ ΤΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 

1. Οι δικαιούχοι της στεγαστικής συνδρομής (άτοκο δά¬ 
νειο και δωρεάν κρατική αρωγή) καθορίζονται από την 
Υ.Α.Σ. στην οποία οι ενδιαφερόμενοι θα πρέπει να υποβά¬ 
λουν αίτηση με τα σχετικά δικαιολογητικά, μέσα στις 
προθεσμίες που καθορίζονται στην παρούσα απόφαση. 

2. Η Υ.Α.Σ. θα χορηγεί στους δικαιούχους βεβαίωση με 
την οποία θα προσδιορίζεται το ύψος της απαιτούμενης 
δαπάνης επισκευής ή το ποσό που δικαιούται ο ενδιαφε¬ 
ρόμενος για ανακατασκευή ή αυτοστέγαση. Στη βεβαίω¬ 
ση θα αναφέρεται το ποσό της δωρεάν κρατικής αρωγής 
καθώς και του στεγαστικού δανείου, σύμφωνα με τους 
όρους που καθορίζονται κατωτέρω για τα κτίρια που βρί¬ 
σκονται εντός της πληγείσας περιοχής. 

3. Σε περίπτωση που το συγκεκριμένο κτίριο ρυμοτομεί- 
ται ή δεν μπορεί να ανακατασκευαστεί για οποιαδήποτε άλ¬ 
λη νόμιμη αιτία ή ο ιδιοκτήτης το επιθυμεί, τότε ο ιδιοκτή¬ 
της, ή καθένας από τους συνιδιοκτήτες (εφόσον υφίσταται 
συνιδιοκτησία), δικαιούται στεγαστική συνδρομή για αυτο¬ 
στέγαση με αγορά ή ανέγερση κατοικίας σε άλλη πληγείσα 
περιοχή, όπως ορίζουν οι Υπουργικές Αποφάσεις. 

4. Σε περίπτωση που κατέρρευσαν κτίσματα από τις 
πλημμύρες ή τις κατολισθήσεις ή κατεδαφίστηκαν αμέ¬ 
σως μετά από αυτές, με εντολή Δημόσιας ή Δημοτικής 
Αρχής, χωρίς να έχουν εκδοθεί πρωτόκολλα επικινδύνως 
ετοιμόρροπου, από τις κατά Νόμο Τριμελείς Επιτροπές 
και οι ιδιοκτήτες τους έχουν ξεκινήσει την ανέγερση της 
νέας οικοδομής με άδεια που εκδόθηκε μετά τις πλημμύ¬ 
ρες ή τις κατολισθήσεις της 24ης Οκτωβρίου 2003, εγκρί¬ 
νουμε τη δανειοδότησή τους εφόσον: 

α. Η οικοδομή που κατέρρευσε ή κατεδαφίστηκε αμέ¬ 
σως μετά τις πλημμύρες ή τις κατολισθήσεις, αναφέρεται 
στις επίσημες καταστάσεις καταγραφής των κτισμάτων 
της Δ/νσης Τεχνικών Υπηρεσιών της Νομαρχιακής Αυτο¬ 
διοίκησης Άρτας. 

β. Η οικοδομή βρισκόταν μέσα σε σχέδιο πόλεως ή μέ¬ 
σα σε όρια οικισμού προϋφυστάμενου του 1923. 

γ. Ο ενδιαφερόμενος έχει υποβάλει εμπρόθεσμα αίτη¬ 
ση για δανειοδότηση του συγκεκριμένου κτίσματος. 

δ. Υπάρχουν παραστατικά στοιχεία διαπίστωσης της ύπαρ- 
ξηςτου κτίσματος, διαπίστωσης του εμβαδού καιτηςχρήσης 
του (π.χ. οικοδομική άδεια ανέγερσης της καταστραφείσας 
οικοδομής, φωτογραφίες, αεροφωτογραφίες κ.λπ.). 

ε. Υπάρχουν στοιχεία ότι το κτίσμα δεν ήταν εγκαταλε- 
λειμμένο (π.χ. αποδείξεις κοινωφελών οργανισμών ή Δη¬ 
μοτικών ή Κοινοτικών τελών κ.λπ.). 

στ. Η αρμόδια Δημόσια ή Δημοτική Αρχή βεβαιώνει, ότι 
δόθηκε εντολή για την κατεδάφιση του κτίσματος προς 
αποτροπή αμέσου κινδύνου μετά τις πλημμύρες ή τις κα¬ 
τολισθήσεις ή βεβαίωση ότι το κτίσμα κατέρρευσε από τις 
πλημμύρεςή τις κατολισθήσειςτης 24ης Οκτωβρίου 2003. 
III. ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 
1. ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ 
Η στεγαστική συνδρομή (δάνειο και δωρεάν κρατική 
αρωγή) θα χορηγείται στους δικαιούχους με βάση την 
προσκομιζόμενη στη δανείστρια Τράπεζα έγγραφη συνη- 
γορία της Υ.Α.Σ. με τους ακόλουθους βασικούς όρους: 

α) Για κτίσματα που έχουν χρήση κατοικίας 385 € ανά 
τ.μ. και με ανώτατο όριο δανειοδοτούμενης επιφάνειας τα 
120 τ.μ., ανά χωριστή ιδιοκτησία. 

β) Για κτίρια που έχουν χρήση επαγγελματικού χώρου, η 
στεγαστική συνδρομή ανέρχεται στο ποσό των 235 € ανά 
τ.μ. και για δανειοδοτούμενη επιφάνεια μέχρι 120τ.μ., ήτοι 
μέχριτου ποσού των 28.200 € για τα πρώτα 150 τ.μ. Στην πε¬ 
ρίπτωση που ο επαγγελματικός χώρος έχει επιφάνεια άνω 
των 150 τ.μ., για τον υπολογισμό της συνολικής δανειοδό¬ 
τησης, θα διαιρείται η επιφάνειά του σε τμήματα των 150 
τ.μ., για τατυχόν δάνεια που θαπροκύψουν πέραντωνπρώ- 
των 150τ.μ.τοποσόντου δανείου ορίζεται σε 150 € ανά τ.μ. 
και για δανειοδοτούμενη επιφάνεια 120 τ.μ., ήτοι μέχρι του 
ποσού των 18.000 € για κάθε επιπλέον δάνειο που θα χορη¬ 
γείται. Το προκύπτον τελικώς, μετά την ως άνω διαίρεση, 
υπόλοιπο τμήματος, αν έχει επιφάνεια μέχρι και 50 τ.μ. θα 
αμελείται, ενώ αν είναι πάνω από 50 τ.μ., τότε θα χορηγείται 
στεγαστική συνδρομή ανάλογα με το εμβαδόντου και σύμ¬ 
φωνα μετά ισχύοντα ανώτατα όρια (εμβαδού και δανείου). 

γ) Γ ια υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοικίας 
ή επαγγελματικές στέγες, χορηγείται ποσό δανείου που 


αντιστοιχεί στο 70% της εκάστοτε ισχύουσας μεγίστης τι¬ 
μής μονάδας, για τη χρηματοδότηση των ανακατασκευα¬ 
ζόμενων κατοικιών ή επαγγελματικών χώρων αντίστοιχα. 

δ) Για κτίρια που η κατασκευή τους είχε προχωρήσει μό¬ 
νον μέχρι το σκελετό από οπλισμένο σκυρόδεμα, χορη¬ 
γείται δάνειο που αντιστοιχεί στο 30% της εκάστοτε ισχύ- 
ουσας μεγίστης τιμής μονάδας για τη χρηματοδότηση 
της ανακατασκευαζόμενης επιφάνειας. 

ε) Για κατασκευές βοηθητικής χρήσεως στο δώμα οικο¬ 
δομών π.χ. απολήξεις κλιμακοστασίων, ανελκυστήρων 
κ.λπ. χορηγείται δάνειο που αντιστοιχεί στο 70% της εκά¬ 
στοτε ισχύουσας μεγίστης τιμής μονάδας για τη χρημα¬ 
τοδότηση της ανακατασκευαζόμενης επιφάνειας. 

στ) Γ ια βοηθητικούς χώρους της αυτής οικοδομής ή ευ¬ 
ρισκόμενους στο αυτό οικόπεδο που συμπληρώνουν τη 
λειτουργικότητάτης και με την προϋπόθεση ότι το σύνολο 
της δανειοδοτούμενης επιφάνειας (κύριος και βοηθητικός 
χώρος) δεν υπερβαίνει τα 120 τ.μ. (π.χ. αποθήκες τροφί¬ 
μων, ιματιοθήκες, κουζίνες, φούρνοι κ.λπ.) η ανά τ.μ. τιμή 
αποζημίωσης κατεδαφιστέου κτίσματος (είτε βάση πρω¬ 
τοκόλλων κατεδαφίσεως είτε ως ασύμφορα επισκευής εί¬ 
τε ως μη ασφαλώς επισκευάσιμα λόγω ευτελών δομικών 
υλικών) είναι η αυτή με της κατοικίας, παράγραφος (α). 

ζ) Για αποθήκες οποιοσδήποτε χρήσης (οικιακή ή επαγ¬ 
γελματική αποθήκη) καθώς και στάβλους, αγροτικά κτί¬ 
σματα, χώρους αποθήκευσης, που είτε βρίσκονται στο ίδιο 
οικόπεδο με το κυρίως κτίσμα είτε σε άλλο η ανά τ.μ. τιμή 
αποζημίωσης κατεδαφιστέου, ανέρχεται στο ποσό των 135 
€ κατεδαφιζόμενης επιφάνειας και μέχρι εμβαδού 120 τ.μ. 

η) Γ ια την ανακατασκευή αγροτικών κατοικιών (κτισμά- 
των ευτελούς αξίας κατασκευής, μικρού κατά κανόνα εμ¬ 
βαδού που χρησιμοποιούνται εποχιακά) η στεγαστική συν¬ 
δρομή ανέρχεται στο ποσό των 205 € ανά τ.μ. κατεδαφιζό- 
μενης επιφάνειας και μέχρι συνολικού εμβαδού 120 τ.μ. 

θ) Για κτίρια που ανήκουν στο Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή σε 
Σωματεία, το ύψοςτης στεγαστικής συνδρομής ανέρχεται 
στο ποσό των 355 € ανά τ.μ. επί του συνόλου της κατεδα- 
φιστέας επιφάνειας και η ανεγειρόμενη επιφάνεια δεν θα 
πρέπει να είναι μικρότερη του 75% της κατεδαφισθείσης. 

ι) Για κτίρια με περισσότερες χωριστές ιδιοκτησίες (πο¬ 
λυκατοικίες) ο κάθε ιδιοκτήτης δικαιούται εκτός της στε- 
γαστικής συνδρομής ανακατασκευής ή αυτοστέγασης 
που αντιστοιχεί στην ιδιοκτησία του και επί πλέον στεγα- 
στική συνδρομή ανάλογη με το ποσοστό του επί των κοι¬ 
νοχρήστων χώρων και μέχρι συνολικού εμβαδού 120 τ.μ. 
αθροιστικά (από ιδιοκτησία και κοινόχρηστο χώρο). 

ια) Η δωρεάν κρατική αρωγή, που αντιστοιχεί στην πα¬ 
ραπάνω στεγαστική συνδρομή για ανακατασκευή ή αυτο¬ 
στέγαση θα καλυφθεί από τον Προϋπολογισμό Δημοσίων 
Επενδύσεων και ορίζεται σε (1/3) της στεγαστικής συν¬ 
δρομής και μόνο για μία ιδιοκτησία. Στην περίπτωση της 
παρ. (β) κάθε τμήμα με επιφάνεια 150 τ.μ. θεωρείται ανε¬ 
ξάρτητη ιδιοκτησία. 

ιβ) Σε περίπτωση που στον ίδιο ιδιοκτήτη ανήκαν πριν 
από τις πλημμύρες ή τις κατολισθήσεις περισσότερες της 
μίας ιδιοκτησίες, δάνειο δικαιούται για κάθε μία από αυ¬ 
τές, ενώ δωρεάν κρατική αρωγή μόνο για τη μία ιδιοκτη¬ 
σία, την οποία επιλέγει ο ίδιος με Υπεύθυνη Δήλωση. Γ ια 
τις πέραντης μίας ιδιοκτησίεςτο σύνολο της στεγαστικής 
συνδρομής χορηγείται υπό μορφή δανείου, χωρίς δωρε¬ 
άν κρατική αρωγή. 

ιγ) Σε περιπτώσεις ανακατασκευής επαγγελματικού 
χώρου, υποχρέωση του ιδιοκτήτη είναι να ανακατασκευ¬ 
άσει κτίσμα εμβαδού τουλάχιστον ίσο μετά (2/3) του εμ- 

βαδού ή του όγκου του κατεδαφιστέου κτίσματος, με βά¬ 
ση το οποίο υπολογίστηκε το δάνειο. 

Σε όλες τις άλλες περιπτώσεις ανακατασκευής, υπο¬ 
χρέωση του ιδιοκτήτη είναι να ανακατασκευάσει κτίσμα 
εμβαδού τουλάχιστον ίσο μετά (2/3) του εμβαδού του κα- 
τεδαφιστέου κτίσματος, με βάση το οποίο υπολογίστηκε 
η στεγαστική συνδρομή. 

ιδ) Στις περιπτώσεις αυτοστέγασης η στεγαστική συν¬ 
δρομή δεν μπορεί να υπερβαίνει το αναφερόμενο στα συμ¬ 
βόλαια αγοραπωλησίας τίμημα. Η αγοραζόμενη κατοικία 
θα πρέπει να είναι νομίμως υφιστάμενη και να έχει εμβαδόν 
τουλάχιστον ίσο με το 40% της δανειοδοτούμενης επιφά¬ 
νειας του κατεδαφιστέου κτίσματος. Στις περιπτώσεις που 
το κτίσμα στο οποίο πραγματοποιείται η αυτοστέγαση δεν 
έχει οικοδομική άδεια (οικισμοί προϋφιστάμενοι του 1923) 
η στατική επάρκεια του κτιρίου θα πρέπει να βεβαιώνεται 
από δύο ιδιώτες Πολιτικούς Μηχανικούς. 

ιε) Για ανακατασκευές κτιρίων κάθε χρήσης που είναι 
χαρακτηρισμένα διατηρητέα ή παραδοσιακά ως προς το 
σύνολό τους (όπως αναφέρεται στο ΦΕΚ δημοσίευσης 
της απόφασης χαρακτηρισμού), η στεγαστική συνδρομή 
ανέρχεται μέχρι του ποσού των 470 € ανά τ.μ. χωρίς πε¬ 
ριορισμό ως προς το συνολικό εμβαδόν της ιδιοκτησίας. 

ιστ) Για κτίρια που έχουν χαρακτηριστεί διατηρητέα μό¬ 
νο η όψη (όπως αναφέρεται στο ΦΕΚ δημοσίευσης της 
απόφασης χαρακτηρισμού) και κρίνονται κατεδαφιστέα, 
χορηγείται στεγαστική συνδρομή ανακατασκευής της 
όψης με χρήση του τιμολογίου επισκευής της Υπηρεσίας 
για διατηρητέα ή παραδοσιακά κτίρια και ανακατασκευής 
του υπολοίπου κτιρίου με τα όρια τιμών που ισχύουν για 
την αντίστοιχη κατηγορία κτιρίου, όπως αναφέρονται στις 
σχετικές παραγράφους, χωρίς περιορισμό του εμβαδού. 

Για να ισχύουν οι περιπτώσεις ιε) και ιστ) θα πρέπει τα κτί¬ 
ρια να ήταν χαρακτηρισμένα διατηρητέα ή παραδοσιακά, 
από το Υ.ΠΕ.ΧΩ.Δ.Ε. ή από το Υπουργείο Πολιτισμού, (ημε¬ 
ρομηνία ΦΕΚ δημοσίευσης της απόφασης χαρακτηρισμού) 
ή να είχε αρχίσει η διαδικασία χαρακτηρισμού τους πριντην 
ημέρα της πλημμύρας ή την εμφάνιση του φαινομένου της 
κατολίσθησης που προκλήθηκε από τις πλημμύρες. 

Απαραίτητη προϋπόθεση είναι το κτίριο να χρησιμοποι¬ 
είται και οι ζημιές να προέρχονται απότηνπλημμύρα ή την 
κατολίσθηση και όχι από εγκατάλειψη. 

ιζ) Για την ανακατασκευή κωδωνοστασίων και μόνο σε 
περιοχές που έχουν πληγεί από κατολίσθηση που προ¬ 
κλήθηκε από τις πλημμύρες, το ύψος της δανειοδότησης 
είναι ανάλογο του όγκου του κατεδαφιστέου και ανέρχε¬ 
ται στο ποσό των 45 € ανά κυβικό μέτρο. 

ιη) Στις περιοχές που επλήγησαν από κατολίσθηση που 
προκλήθηκε απότιςπλημμύρες, τα κτίσματαπου βρίσκονται 
εντός της οριοθετημένης, με τη σχετική Κ.Υ.Α. μεταφοράς, 
περιοχής, δικαιούνταιπρόσθετη Σ.Σ. που ανέρχεται στο 20% 
αυτής που ορίζεται με την παρούσα απόφαση. Τηνπρόσθε- 
τη αυτή Σ.Σ. δικαιούνται επίσης και όσοι έχουν λάβει, πριντη 
δημοσίευση της Κ.Υ.Α. για μεταφοράτης περιοχής, μέρος ή 
όλο το ποσό της Σ.Σ. για την ανέγερση κτίσματος σε άλλη 
θέση ή για αυτοστέγαση και το προς δανειοδότηση κτίσμα 
βρίσκεται στην μεταφερόμενη κατολισθαίνουσα περιοχή. 
Στην περίπτωση αυτοστέγασης, η προσαυξημένη Σ.Σ. (αρ¬ 
χική Σ.Σ. + προσαύξηση 20%) δεν μπορεί να υπερβαίνει το 
ποσό αγοράς που αναφέρεται στο συμβόλαιο. 

Στις περιπτώσεις που έχει εγκριθεί η πρώτη δόση της 
Σ.Σ. το ποσό της προσαύξησης δίνεται με τη δεύτερη δό¬ 
ση. Αν έχει εγκριθεί το σύνολο της Σ.Σ. το ποσό της προ¬ 
σαύξησης δίνεται εφάπαξ. 


2. ΕΠΙΣΚΕΥΗ 

α) Γιατην επισκευή ζημιών μόνο στα «μη φέροντα» στοι¬ 
χεία κτιρίων το ποσό της στεγαστικής συνδρομής ανέρ¬ 
χεται μέχρι 90 € ανάτ.μ. και μέχρι συνολικού εμβαδού 120 
τ.μ. ανά χωριστή ιδιοκτησία. 

β) Γ ιατην επισκευή ζημιών μόνο στον «φέροντα» οργα¬ 
νισμό κτιρίων της στεγαστικής συνδρομής ανέρχεται μέ¬ 
χρι του ποσού των 120 € ανά τ.μ. χωρίς περιορισμό ως 
προς το συνολικό εμβαδόν της ιδιοκτησίας. 

γ) Σε περίπτωση που υπάρχουν ζημιές στα «μη φέρο¬ 
ντα» στοιχεία και στον «φέροντα οργανισμό» της ιδίας 
ιδιοκτησίας, το συνολικό ανά τ.μ. ύψος της στεγαστικής 
συνδρομής δεν επιτρέπεται να υπερβαίνει το όριο των 
195 € ανά τ.μ. αθροιστικά. 

δ) Γ ια τις επισκευές κτιρίων κάθε χρήσης που είναι χα¬ 
ρακτηρισμένα διατηρητέα ή παραδοσιακά ως προς το σύ¬ 
νολο τους (όπως αναφέρεται στο ΦΕΚ δημοσίευσης της 
απόφασης χαρακτηρισμού), η στεγαστική συνδρομή 
ανέρχεται μέχρι του ποσού των 470 € ανά τ.μ. χωρίς πε¬ 
ριορισμό ως προς το συνολικό εμβαδόν της ιδιοκτησίας. 

ε) Γ ια κτίρια που έχουν χαρακτηριστεί διατηρητέες μό¬ 
νο οι όψεις (όπως αναφέρεται στο ΦΕΚ δημοσίευσης της 
απόφασης χαρακτηρισμού) και κρίνονται επισκευάσιμες, 
χορηγείται στεγαστική συνδρομή επισκευής διατηρητέ¬ 
ου ή παραδοσιακού κτιρίου για τις όψεις, χωρίς όριο δα¬ 
νειοδότησης. Γ ια το υπόλοιπο κτίριο χορηγείται στεγα- 
στική συνδρομή επισκευής ή ανακατασκευής, μετά όρια 
τιμών και επιφανειών, ανάλογα με τη χρήση του κτιρίου, 
όπως αναφέρονται στις σχετικές παραγράφους. 

Γ ια να ισχύουν οι περιπτώσεις δ) και ε) θα πρέπει τα κτί¬ 
ρια να ήταν χαρακτηρισμένα διατηρητέα ή παραδοσιακά, 
από το Υ.ΠΕ.ΧΩ.Δ.Ε. ή από το Υπουργείο Πολιτισμού, 
(ημερομηνία ΦΕΚ δημοσίευσης της απόφασης χαρακτη¬ 
ρισμού) ή να είχε αρχίσει η διαδικασία χαρακτηρισμού 
τους πριντην ημέρα της πλημμύρας ή της κατολίσθησης. 

Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από την πλημμύρα ή την κα¬ 
τολίσθηση και όχι από εγκατάλειψη. 

στ) Γ ια επισκευή αποθηκών ανεξαρτήτου χρήσης, αγρο¬ 
τικών χτισμάτων (πλην οικιών) η στεγαστική συνδρομή 
ανέρχεται μέχρι συνολικού ποσού 2.350 € για κάθε κτίσμα. 

ζ) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της στεγαστικής συν¬ 
δρομής (δάνειο και δωρεάν κρατική αρωγή) για την απο¬ 
κατάσταση του φέροντος οργανισμού και των λοιπών μη 
φερόντων στοιχείων θα ανέρχεται στο ποσό των 205 € 
ανάτ.μ. επίτου συνόλου της επιφάνειας του κτιρίου. 

η) Εφόσον πρόκειται για κτίρια με περισσότερες της μίας 
χωριστές ιδιοκτησίες, ο κάθε ιδιοκτήτης δικαιούται, εκτός 
από τη στεγαστική συνδρομή για την αποκατάσταση των 
ζημιών της ιδιοκτησίας του, και πρόσθετη στεγαστική συν¬ 
δρομή για την κάλυψη της δαπάνης που αναλογεί για την 
αποκατάσταση των ζημιών των κοινόκτητων στοιχείων. 

θ) Η δωρεάν κρατική αρωγή που αντιστοιχεί στην ανωτέρω 
στεγαστική συνδρομή επισκευής θα καλυφθεί από τον Προ¬ 
ϋπολογισμό Δημοσίων Επενδύσεων και ανέρχεται σε (1/3) 
της στεγαστικής συνδρομής και μόνον για μία ιδιοκτησία. 

ι) Σε περίπτωση που στον ίδιο ιδιοκτήτη ανήκαν, πριν από 
τις πλημμύρες ή τις κατολισθήσεις, περισσότερες της μίας 
ιδιοκτησίες, στεγαστική συνδρομή δικαιούται για κάθε μία 
από αυτές, ενώ δωρεάν κρατική αρωγή μόνο για τη μία ιδιο¬ 
κτησία, την οποία επιλέγει ο ίδιος με Υπεύθυνη Δήλωση. 

Γ ια τις πέραν της μίας ιδιοκτησίες το σύνολο της στε- 
γαστικής συνδρομής χορηγείται υπό μορφή δανείου, χω¬ 
ρίς δωρεάν κρατική αρωγή. 

IV. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΗΣ 

α) Το ποσό της στεγαστικής συνδρομής για ανακατα- 
σκευή θα αναληφθεί σε δύο δόσεις, η πρώτη από τις οποί¬ 
ες, που περιλαμβάνει ολόκληρη τη δωρεάν κρατική αρωγή 
και το μισό (1/2) του δανείου, καταβάλλεται με την υπογρα¬ 
φή της δανειστικής σύμβασης, η δε επόμενη, που περιλαμ¬ 
βάνει το υπόλοιπο μισό (1/2) του δανείου, καταβάλλεται, 
όταν θα έχουν εκτελεστεί εργασίες, που αφορούν στην κα¬ 
τασκευή του φέροντα οργανισμού, τοιχοποιιών, επιχρισμά¬ 
των, κουφωμάτων και κιγκλιδωμάτων. Στις περιπτώσεις που 
δεν έχει χορηγηθεί αποδεδειγμένα η δωρεάν κρατική αρω¬ 
γή θα χορηγείται το σύνολο του δανείου και η δωρεάν κρα¬ 
τική αρωγή θα ενέχει θέση β' δόσης του δανείου. 

β) Η στεγαστική συνδρομή για επισκευές χορηγείται σε 
δύο δόσεις, η πρώτη από τις οποίες, που περιλαμβάνει 
ολόκληρη τη δωρεάν κρατική αρωγή και το μισό (1/2) του 
δανείου, καταβάλλεται, με την υπογραφή της δανειστικής 
σύμβασης και η επόμενη, που περιλαμβάνει το υπόλοιπο 
μισό (1/2) του δανείου, καταβάλλεται, με την εκτέλεση ερ¬ 
γασιών που καλύπτουντο 80%τουχορηγηθέντος ποσού. 

γ) Το ποσό της στεγαστικής συνδρομής για αυτοστέγα¬ 
ση, εφόσον αγοράζεται έτοιμο κτίσμα, θα χορηγείται 
εφάπαξ με την προσκόμιση οριστικού συμβολαίου αγο¬ 
ράς και πιστοποιητικού μεταγραφής ή προσυμφώνου με 
την υποχρέωση της υποβολής οριστικού συμβολαίου και 
πιστοποιητικού μεταγραφής σε χρόνο που θα ορίζεται 
στην εγκριτική απόφαση της αρμόδιας Υπηρεσίας που 
αναφέρεται στην παρ. 2 του κεφ. Α. 

Σε περίπτωση που αγοράζεται κτίσμα υπό ανέγερση το 
ποσό της στεγαστικής συνδρομής θα χορηγείται σε δύο 
δόσεις, η πρώτη από τις οποίες, που περιλαμβάνει ολό¬ 
κληρη την δωρεάν κρατική αρωγή και το μισό (1/2) του δα¬ 
νείου, καταβάλλεται, με την προσκόμιση προσυμφώνου, η 
δε επόμενη, που περιλαμβάνει το υπόλοιπο μισό (1/2) του 
δανείου, καταβάλλεται με την εκτέλεση εργασιών, που 
αφορούν στην κατασκευή του φέροντα οργανισμού, τοι¬ 
χοποιιών, επιχρισμάτων, κουφωμάτων και κιγκλιδωμάτων. 

δ) Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δεκαπέντε (15) 
χρόνια, η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεολυτικές δόσεις, η πρώ¬ 
τη από τις οποίες θα καταβληθεί είκοσι τέσσερις (24) μή¬ 
νες μετά την υπογραφή της δανειστικής σύμβασης. 

ε) Η στεγαστική συνδρομή για την αποκατάσταση ζημιών 
σε πάγιες εγκαταστάσεις επιχειρήσεων και επαγγελματιών 
επιτρέπεται να χορηγηθεί, με τους ίδιους όρους και στους 
μισθωτές ή σε όσους έχουν από οποιαδήποτε νόμιμη αιτία, 
αποδεδειγμένα τη νομή ή τη χρήση των εν λόγω χώρων, 
εφόσον δεν έχει υποβληθεί σχετική αίτηση, εκ μέρους των 
ιδιοκτητών, μέσα σε 45 ημέρες από τη δημοσίευση της πα¬ 
ρούσας στην Εφημερίδα της Κυβερνήσεως. Μετά την πά¬ 
ροδο των 45 ημερών, το δικαίωμα υποβολής αίτησης για 
χορήγηση στεγαστικής συνδρομής μπορεί να ασκηθεί και 
από τον ενοικιαστή, για λογαριασμό του αμελούντος ιδιο¬ 
κτήτη . Σε κάθε περίπτωση, η υποχρέωση για την καταβολή 
των δόσεων του δανείου βαρύνει τον ιδιοκτήτη. 

στ) Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προη¬ 
γείται της έναρξης κάθε περιόδου εκτοκισμού των δανεί¬ 
ων, προσαυξημένο κατά δύο (2) εκατοστιαίες μονάδες, 
χωρίς άλλη προσαύξηση για προμήθεια κ.λπ., επιδοτού¬ 
μενο κατά 100% από το λογαριασμό του Ν. 128/1975. 


ζ) Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της 
οικονομίας. 

V. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεωςτης στεγα- 
στικής συνδρομής (μαζί με το ακίνητο) και στους τυχόν 
νέους κτήτορες των ακινήτων, ασχέτως του τρόπου απο- 
κτήσεως και του είδους της ιδιοκτησίας, που έχουν επ’ 
αυτού (καθολική διαδοχή, ειδική διαδοχή, επικαρπία, ψι¬ 
λή κυριότητα, συνιδιοκτησία κ.λπ.). Απαραίτητη όμως 
προϋπόθεση είναι, οι νέοι κτήτορες να έχουν υποβάλλει 
εμπρόθεσμα αίτηση και τα απαιτούμενα δικαιολογητικά, 
σύμφωνα με τις εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα (με υποβολή υπευθύνων δηλώσε¬ 
ων) δεν έχουν λάβει δωρεάν κρατική αρωγή για άλλο πλη- 
γέν κτίσμα, από τις πλημμύρες ή τις κατολισθήσεις της 
24 ης Οκτωβρίου 2003. 

3. Είναι δυνατή η χορήγηση στεγαστικής συνδρομής και 
στους νέους κτήτορες, που απέκτησαν την πλήρη κυριό¬ 
τητα του ακινήτου με γονική παροχή, μετά τη λήξη των 
προθεσμιών αρχικών αιτήσεων, χωρίς να έχει υποβληθεί 
εμπρόθεσμη αίτηση από το νέο κτήτορα. Στην περίπτωση 
αυτή αρκεί μόνο η εμπρόθεσμη υποβολή αίτησης από τον 
αρχικό ιδιοκτήτη του ακινήτου. 

VI. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα και την Αγροτική Τράπεζα Ελλάδος. 

VII. ΥΠΟΘΗΚΕΣ ΔΑΝΕΙΩΝ 

Γ ια ποσά μέχρι3.000€δεν απαιτείται εγγραφή υποθήκης. 

Για την ασφάλεια κάθε δανείου θα εγγράφεται υπέρ της 
δανείστριας Τράπεζας υποθήκη επί του ακινήτου που θα επι¬ 
σκευάζεται ή θα ανακατασκευάζεται από το προϊόν του δα¬ 
νείου ή αντ’ αυτού επί άλλου ακινήτου που τυχόν προσφέρε- 
ταιαπότο δανειολήπτη, εφόσονη αξίατου ακινήτου καλύπτει 
το ασφαλιζόμενο δάνειο. Η υποθήκη μπορεί επίσης να μετα- 
φέρεται έκτων υστέρων σε άλλο ακίνητο αντίστοιχης αξίας. 

Συνηγορούμε, ώστε οι Τράπεζες να χορηγούν δάνεια 
για την επισκευή ή ανακατασκευή Ιερών Ναών πληγέντων 
από τις πλημμύρες ή τις κατολισθήσεις της 24ης Οκτω¬ 
βρίου 2003 και στις περιπτώσεις που υπάρχει αδυναμία 
προσφοράς ακινήτου για εγγραφή υποθήκης, προς εξα¬ 
σφάλιση του δανείου, πιστοποιούμενη από σχετική βεβαί¬ 
ωση της αρμόδιας Μητρόπολης που ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους, έχουν εφαρμογή οι γενικώς 
ισχύουσες περί σεισμοπλήκτων διατάξεις. 

VIII. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής, από τους 
δικαιούχους δανείων ή νέους κτήτορες, ανακριβών δη¬ 
λώσεων ή σε περίπτωση μη εκπλήρωσης των υποχρεώ¬ 
σεων, που θα αναλάβουν με όσα προβλέπονται στην πα¬ 
ρούσα απόφαση θα υπόκεινται, πέρα από τις νόμιμες κυ¬ 
ρώσεις και τις ακόλουθες: 

α. Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρ του Δημοσίου, που θα 
συνομολογείται με τη δανειστική σύμβαση και θα αντιστοιχεί 
σε ποσοστό 10% επί ολοκλήρου του ποσού του δανείου. 

γ. Εκτοκισμό του δανείου από τη χορήγησή του με επι¬ 
τόκιο μεγαλύτερο κατά 2,5 ποσοστιαίες μονάδες από το 
επιτόκιο που καθορίστηκε με τη δανειστική σύμβαση για 
κάθε περίπτωση. 




17992 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


IX. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείται: 

Για δωρεάν κρατική αρωγή δαπάνη του Προγράμματος 

Δημοσίων Επενδύσεων ύψους 75.000 € για τα επόμενα 
τέσσερα οικονομικά έτη και θα βαρύνει το έργο, 
2000ΣΕ06900025της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνει το λογαριασμό του Ν. 128/1975, οοποίος 
δημιουργείται από παρακράτηση επί των χορηγήσεων 
των Τραπεζών με σκοπό την επιδότηση επιτοκίου δανεί¬ 
ων. Ο λογαριασμός αυτός επιδοτείται από τον Κρατικό 
Προϋπολογισμό μόνο σε περίπτωση ελλειμματικότητάς 
του. Το ύψος της δαπάνης αυτής είναι 75.000 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Αυγούστου 2004 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΑΘΑΝ. ΝΑΚΟΣ Γ. ΑΛΟΓΟΣΚΟΥΦΗΣ 

ΥΦΥΠΟΥΡΓΟΣ ΟΙΚΟΝΟΜΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Π. ΔΟΥΚΑΣ Γ. ΣΟΥΦΛΙ ΑΣ 

-♦- 

Αριθ. οικ 6428/Α 32 (2) 

Τροποποίηση και συμπλήρωση της αριθμ. 262/ΤΠ32/ 

12.11.1999 κοινής υπουργικής απόφασης αναφορικά 

με τους κατολισθαίνοντες οικισμούς. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2, και του άρθρου 4, 
παρ.4της από 28.7.1978 Πράξεως Νομοθετικού Περιεχο¬ 
μένου του Προέδρου της Δημοκρατίας «περί αποκατα- 
στάσεως ζημιών εκ σεισμών 1978 εις περιοχή Βορείου Ελ¬ 
λάδος κ.λπ. και ρυθμίσεως ετέρων τινών συναφών θεμά¬ 
των» που κυρώθηκε με το Ν. 867/1979 (ΦΕΚΑ'24). 

2. Τις διατάξεις του Ν. 1190/1981 (ΦΕΚ203/Α/30.7.1981) 
ο οποίος κυρώνει την από 26.3.1981 Πράξεως Νομοθετι¬ 
κού Περιεχομένου του Προέδρου της Δημοκρατίας, «περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων» όπως αυτό τροποποιήθηκε και 
συμπληρώθηκε με το άρθρο 1, παρ. 42 και 43 του Ν. 
2412/1996 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ123/Α/17.6.1996). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/1982 (ΦΕΚ Α' 81) «Περί οργάνων ασκήσεως 
της νομισματικής, πιστωτικής και συναλλαγματικής πολι¬ 
τικής και άλλες διατάξεις» όπως συμπληρώθηκε με το άρ¬ 
θρο 25, παρ. 6 του Ν. 1418/1984 «Περί Δημοσίων Έργων 
και ρυθμίσεις συναφών θεμάτων» (ΦΕΚ Α' 23). 

4. Τις διατάξεις του Ν. 128/1975 «περί τροποποιήσεως 
και συμπληρώσεως διατάξεων τινών αναφερομένων εις 
την λειτουργία του χρηματοδοτικού συστήματος». 

5. Τις διατάξεις του άρθρου 10 του Ν. 2576/1998 «Βελ¬ 
τίωση των διαδικασιών για την ανάθεση της κατασκευής 
των δημοσίων έργων και άλλες διατάξεις». 

6. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

7. Την Δ16α/04/773/29.11.1990 κοινή απόφαση του 
Υπουργού Προεδρίας και του Αναπλ. Υπουργού ΠΕΧΩΔΕ 


«περί εξαιρέσεως διοικητικών πράξεων και εγγράφων 
από τον κανόνα των τριών υπογραφών». 

8. Την αριθμό 50148/542/24.6.1992 κοινή απόφαση των 
Υπουργών Εθν. Οικονομίας, Οικονομικών και Βιομηχα¬ 
νίας, Ενέργειας και Τεχνολογίας και Εμπορίου «Περιστο¬ 
λή δαπανών Δημοσίου Τομέα» (ΦΕΚ420/Β/1.7.1992). 

9. Τις διατάξεις του άρθρου 22 του Ν. 2362 «Περί Δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (ΦΕΚ 247/Α/27.11.1995). 

10. Τις διατάξεις του άρθρου 27 του Ν. 2081/1992 (ΦΕΚ 
154 Α') και το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρατι¬ 
κού Προϋπολογισμού. 

11. Το υπ’ αριθμ. 81/2002 Προεδρικό Διάταγμα (ΦΕΚ 57/ 
Α/21.3.2002) με θέμα «Συγχώνευση των Υπουργείων Εθνι¬ 
κής Οικονομίας και Οικονομικών». 

12. Το Π.Δ. 121/2004 (ΦΕΚ 84/Α/10.3.2004) για το διορι¬ 
σμό των Υπουργών και Υφυπουργών. 

13. Την υπ’ αριθμ. 14650/ΔΙΟΕ 85/2004 (ΦΕΚ 519/Β/ 
17.3.2004) απόφαση του Πρωθυπουργού και του Υπουρ¬ 
γού Οικονομίας και Οικονομικών, για τον καθορισμό αρ¬ 
μοδιοτήτων του Υφυπουργού Οικονομίας και Οικονομι¬ 
κών Πέτρου Δούκα. 

14. Την αριθμ. 262/ΤΠ32/12.11.1999 απόφαση του 
Υπουργού Εθν. Οικονομίας και των Υφυπουργών Εσω¬ 
τερικών, Δημόσιας διοίκησης και Αποκέντρωσης, Οικο¬ 
νομικών και ΠΕ.ΧΩ.Δ.Ε. με θέμα «Οριοθέτηση περιοχών 
και πιστωτικές διευκολύνσεις για την αποκατάσταση 
των ζημιών από τις κατολισθήσεις πριν από το 1983 σε 
περιοχές του Ν. Φθιώτιδας, του 1997 σε περιοχές του 
Νομού Ευρυτανίας, του 1998 στις περιοχές του Νομού 
Εύβοιας και στον οικισμό Νάνουρα Ραχών Ικαρίας του 
Νομού Σάμου, από την εμφάνιση ρήγματος σε περιοχές 
του Νομού Λάρισας, από τις πλημμύρες και κατολισθή¬ 
σεις του 1996 και 1997 σε περιοχές των Νομών Άρτας, 
Ιωαννίνων και Αιτωλοακαρνανίας και του 1999 σε περιο¬ 
χές του Ν. Ηλείας. 

15. Την αριθμ. οικ 7010/Α32/2.9.2002 απόφαση του 
Υπουργού Εθν. Οικονομίας και των Υφυπουργών Εσωτε¬ 
ρικών, Δημόσιας διοίκησης και Αποκέντρωσης, Οικονομι¬ 
κών και ΠΕ.ΧΩ.Δ.Ε. με θέμα «Συμπλήρωση και τροποποί¬ 
ηση της αριθμ. 262/ΤΠ32/12.11.1999 κοινής υπουργικής 
απόφασης», αποφασίζουμε: 

Α. Αιτήσεις που έχουν υποβληθεί από τους ενδιαφερο¬ 
μένους για έλεγχο ή δανειοδότηση, μετά τη δημοσίευση 
της με αριθμ. πρωτ. 262/ΤΠ32/12.11.1999 κοινής υπουρ¬ 
γικής απόφασης και μέχρι τη δημοσίευση της παρούσας 
σεΦ.Ε.Κ. θεωρούνται έγκυρες. 

Β. Τροποποιούμε την αριθμ. 262/ΤΠ32/ 12.11.1999 Κοινή 
Υπουργική Απόφαση του Υπουργού Εθν. Οικονομίας και των 
Υφυπουργών Εσωτερικών, Δημόσιας Διοίκησης και Αποκέ¬ 
ντρωσης, Οικονομικών και ΠΕ.ΧΩ.Δ.Ε. ως ακολούθως: 

Αντικαθιστούμε την παράγραφο 4 του κεφ. Α. ΟΡΙΟΘΕ- 
ΤΗΣΗ ΠΛΗΓΕΙΣΑΣ ΠΕΡΙΟΧΗΣ, με την παρακάτω: 

4. Στις περιπτώσεις οικισμών που έχουν πληγεί από κα¬ 
τολισθήσεις ή ρήγματα ισχύει: 

α) Ορίζεται προθεσμία ενός (1) έτους από τη δημοσίευ¬ 
ση της παρούσας απόφασης σε Φ.Ε.Κ., για την υποβολή 
αιτήσεων από τους δικαιούχους, οι οποίοι δεν είχαν υπο¬ 
βάλει αίτηση, για τον έλεγχο των κτισμάτων τους. 

β) Μετά τον έλεγχο του κτίσματος και την έκδοση του 
σχετικού πορίσματος, από το οποίο προκύπτει ότι το κτί- 
σμα πρέπει να ανακατασκευαστεί, οι ενδιαφερόμενοι 
που επιθυμούν να το ανακατασκευάσουν ή να προβούν 
σε αυτοστέγαση σε θέση, εκτός των ορίων της οριοθε- 

τημένης με την υπ’ αριθμ. 262/ΤΠ32/12.11.1999 Κ.Υ.Α. 
περιοχής, μπορούν να υποβάλλουν αιτήσεις για δανειο¬ 
δότηση, μετά απαραίτητα δικαιολογητικά στην αρμόδια 
Υπηρεσία και εντός των προθεσμιών που ορίζονται στις 
κείμενες διατάξεις. Για τα πορίσματα τα οποία έχουν 
ήδη εκδοθεί, ορίζεται προθεσμία ενός (1) έτους από τη 
δημοσίευση της παρούσας σε Φ.Ε.Κ. για την υποβολή 
των παραπάνω αιτήσεων. 

γ) Προκειμένου να χορηγηθεί Σ.Σ. για ανακατασκευή 
στην ίδια θέση ή επισκευή, απαιτείται ακριβής οριοθέτη- 
ση της κατολισθαίνουσας περιοχής ή της περιοχής του 
ρήγματος κατόπιν γεωτεχνικής μελέτης. Σε περίπτωση 
που απαιτείται μεταφορά όλου ή τμήματος του οικισμού 
σε άλλη κατάλληλη θέση απαιτείται η έκδοση σχετικής 
Κοινής Υπουργικής Απόφασης μεταφοράς οικισμού λό¬ 
γω κατολισθητικών φαινομένων ή ρήγματος με μέριμνα 
της οικείας Νομαρχιακής Αυτοδιοίκησης. 

δ) Ορίζεται προθεσμία ενός (1) έτους από τη δημοσίευ¬ 
ση σε Φ.Ε.Κ. της ως άνω Κοινής Υπουργικής Απόφασης 
μεταφοράς οικισμού λόγω κατολισθητικών φαινομένων, 
για την υποβολή αιτήσεων από τους ενδιαφερομένους, οι 
οποίοι δεν είχαν υποβάλει αίτηση εντός της προθεσμίας 
που ορίζεται στην παράγραφο (α), για έλεγχο των κτι- 
σμάτων τους τα οποία βρίσκονται εντός της οριοθετημέ- 
νης κατολισθαίνουσας περιοχής ή της περιοχής του ρήγ¬ 
ματος που έχει εγκριθεί η μεταφορά της. 

ε) Στις περιπτώσεις που από την γεωτεχνική μελέτη 
προκύπτει ότι απαιτούνται έργα αποκατάστασηςτου εδά¬ 
φους και όχι ανάγκη μεταφοράς όλου ή τμήματος του οι¬ 
κισμού σε άλλη κατάλληλη θέση, ορίζεται προθεσμία 
ενός (1) έτους από την ολοκλήρωση των έργων αποκατά¬ 
στασης, για την υποβολή αιτήσεων για δανειοδότηση, συ- 
νοδευόμενων με τα απαραίτητα δικαιολογητικά. Η ημε¬ 
ρομηνία έναρξης υποβολής των παραπάνω αιτήσεων ορί¬ 
ζεται με απόφαση του Υπουργού ΠΕ.ΧΩ.Δ.Ε. 

Γ. Μετά τη δημοσίευση της παρούσας απόφασης σε 
Φ.Ε.Κ. δεν απαιτείται η έκδοση Απόφασης Υφυπουργού 
ΠΕ.ΧΩ.Δ.Ε. για τον καθορισμό, ονομαστικά, των δικαιού¬ 
χων Στεγαστικής Συνδρομής. 

Δ. Αντικαθιστούμε το εδάφιο 3, της παρ. II ΔΙΚΑΙΟΥΧΟΙ 
ΤΩΝ ΣΤΕΓΑΣΤΙΚΩΝ ΔΑΝΕΙΩΝ του κεφ. Β. ΣΤΕΓΑΣΤΙΚΑ 
ΔΑΝΕΙΑ ΠΡΟΣ ΙΔΙΩΤΕΣ με το παρακάτω: 

Σε περίπτωση που το καταρρεύσαν ή κατεδαφιστέο κτί¬ 
ριο ρυμοτομείται ή δεν μπορεί να ανακατασκευαστεί στην 
ίδια θέση για οποιαδήποτε άλλη νόμιμη αιτία, ή εφόσον ο 
δικαιούχος το επιθυμεί, τότε ο δικαιούχος, και επί περισ¬ 
σοτέρων συνιδιοκτητών, καθένας από αυτούς, δικαιούται 
δανειοδότηση για αυτοστέγαση με αγορά ή για ανέγερση 
νέας οικοδομής σε άλλη πληγείσα περιοχή σύμφωνα με 
τις ισχύουσες διατάξεις. 

Από τις διατάξεις της παρούσας δεν προκαλείται πρό¬ 
σθετη δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Αυγούστου 2004 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 


ΥΦΥΠΟΥΡΓΟΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Π. ΔΟΥΚΑΣ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 


Αριθ.8010 (3) 

Τροποποίηση Οργανισμού Εσωτερικής Υπηρεσίας 
(ΟΕΥ), της Δημοτικής Επιχείρησης Ύδρευσης Αποχέ¬ 
τευσης (ΔΕΥΑ) Ηρακλειδών Νομού Δωδεκανήσου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 7 του Ν. 1069/1980 «Περί κι¬ 
νήτρων για την ίδρυση των ΔΕΥΑ». 

2. Τις διατάξεις του Ν. 2218/1994, όπως τροποποιήθηκε 
μεταγενέστερα και ισχύει μέχρι σήμερα. 

3. Τις διατάξεις του άρθρου 6 του Ν. 2307/1995 «Περί 
προσαρμογής νομοθεσίας αρμοδιότητας ΥΠΕΣΔΔΑ». 

4. Τις όμοιες του Ν. 2503/1999. 

5. Την υπ’ αριθμ. 4699/Β729.8.1997 (ΦΕΚ 891/τ.Β'/ 
9.10.1997) απόφαση Γενικού Γραμματέα Περιφέρειας Νο¬ 
τίου Αιγαίου «Περί μεταβίβασης δικαιώματος υπογραφής 
στους Προϊσταμένους Δ/νσεων και Τ μημάτων της Γ ενικής 
Δ/νσης της Περιφέρειας στο Νομό Δωδ/σου». 

6. Την υπ’ αριθμ. 101/2004 απόφαση του Διοικητικού 
Συμβουλίου ΔΕΥΑ Δήμου Ηρακλειδών Νομού Δωδεκανή¬ 
σου, με την οποία τροποποιεί το άρθρο 11 του Οργανι¬ 
σμού Εσωτερικής Υπηρεσίας της. 

7. Την υπ’ αριθμ. 129/2004 απόφαση του Δημοτικού 
Συμβουλίου Δήμου Ηρακλειδών. 

8. Το υπ’αριθμ. 1545/τ. Β'/20.11.2001 ΦΕΚ στο οποίο δη- 
μοσιεύθηκε ο Οργανισμός Εσωτερικής Υπηρεσίας της 
Δημοτικής Επιχείρησης Ύδρευσης Αποχέτευσης (ΔΕΥΑ) 
Ηρακλειδών, αποφασίζουμε: 

Εγκρίνουμε την υπ’ αριθμ. 101/2004 απόφαση του Διοι¬ 
κητικού Συμβουλίου της Δημοτικής Επιχείρησης Ύδρευ¬ 
σης και Αποχέτευσης Δήμου Ηρακλειδών Νομού Δωδε¬ 
κανήσου, με την οποία τροποποιεί το άρθρο 11 του Ορ¬ 
γανισμού Εσωτερικής Υπηρεσίας αυτής ως εξής: 

Άρθρο 11 ο 

Η φράση «Προϊστάμενος Υπηρεσίας Π.Ε.» στην παρ. 2 
του άρθρου 11 θα μετατραπεί σε «Προϊστάμενος Τεχνι¬ 
κής Υπηρεσίας Π.Ε.» 

Θέσεις (1) μία. 

Τυπικά Προσόντα: 

Α) Πτυχίο ή Δίπλωμα ανωτάτης σχολής του εσωτερικού 
ή εξωτερικού (με αναγνωρισμένο πτυχίο ή Δίπλωμα από 
το Ελληνικό Δημόσιο) ή ανωτέρας σχολής (Τ.Ε.Ι.- 
ΚΑ.Τ.Ε.Ε.) με μία από τις ακόλουθες ειδικότητες: 

Αρχιτέκτων Μηχανικός ή Πολιτικός Μηχανικός ή Μηχα¬ 
νολόγος Μηχανικός ή Ηλεκτρολόγος Μηχ/κός ή Μηχανι¬ 
κός Περιβάλλοντος και φυσικών πόρων ή Χημικός Μηχα¬ 
νικός ή Τοπογράφος Μηχανικός ή Υπομηχανικός. 

Β) Πολυετής αποδεικνυόμενη εμπειρία σε θέματα προ¬ 
γραμματισμού ανάπτυξης ή μελέτης ή κατασκευής ή επί¬ 
βλεψης συστημάτων ύδρευσης και αποχέτευσης. 

Γ) Προϋπηρεσία σε Δ.Ε.Υ.Α. ή Ο.Τ.Α. ή δημόσιο ή ιδιω¬ 
τικό τομέα. 

Ειδικά προσόντα: 

Α) Να γνωρίζει καλώς μια από τις γλώσσες Αγγλική, 
Γαλλική ή Γερμανική. 

Β) Χειρισμός Η/Υ. 

Προστίθεται μία (1) θέση «Προϊσταμένου Οικονομικής 
Υπηρεσίας Π.Ε.» με τυπικά προσόντα: 

Α) Πτυχίο ή δίπλωμα Ανωτάτης Σχολής Οικονομικών 
Επιστημών ή Διοίκησης επιχειρήσεων ή Παντείου ή Δημό¬ 
σιας Διοίκησης ή Επιχειρησιακής Έρευνας και ΜΑΒ- 
ΚΕΤΙΝΟ ή Λογιστικής και Χρηματοοικονομικής νομικής ή 
οικονομικής και περιφερειακής ανάπτυξης ή Διεθνών και 

Ευρωπαϊκών Οικονομικών Σπουδών της ημεδαπής ή αλ¬ 
λοδαπής (αναγνωρισμένο από το Ελληνικό Δημόσιο). 

Β) Εμπειρία στην ειδικότητα του. 

Ειδικά προσόντα: 

Α) Προϋπηρεσία σε οικονομική υπηρεσία Δ.Ε.Υ.Α. ή 
Ο.Τ.Α. ή δημόσιο ή ιδιωτικό τομέα σε θέματα λογιστικής 
(τήρηση βιβλίων Γ' κατηγ. του Κ.Β.Σ.) τουλάχιστοντριετή. 

Β) Να γνωρίζει καλώς μια από τις γλώσσες Αγγλική, 
Γαλλική ή Γερμανική. 

Γ) Χειρισμός Η/Υ. 

Από τις διατάξεις της απόφασης αυτής για το τρέχον έτος 
2004, προκαλείται δαπάνη ύψους 63.000,00€, η οποία έχει 
καλυφθεί με εγγραφή ανάλογης πίστωσης στον προϋπολο¬ 
γισμό της Δημοτικής Επιχείρησης Ύδρευσης και Αποχέ¬ 
τευσης Δήμου Ηρακλειδών. Για τα επόμενα (4) τέσσερα έτη 
η δαπάνη θα είναι ανάλογη της ανάπτυξης της Δημοτικής 
Επιχείρησης Ύδρευσης και Αποχέτευσης Δήμου Ηρακλει- 
δών και δεν μπορεί να προσδιοριστεί επακριβώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 23 Αυγούστου 2004 
Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

ΕΙΡΗΝΗ ΜΑΝΤΙΚΟΥ 
-♦- 

Αριθ. 7322 ^ 

Τροποποίηση της υπ’ αριθ. 185/1985 συστατικής πράξης 
της Δημοτικής Επιχείρησης Ύδρευσης Αποχέτευσης 
Δήμου Καλυμνίων (Δ.Ε.Υ.Α.Κ.). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 
Έχοντας υπόψη: 

1. Τις διατάξεις του άρθρου 1 παρ. 3 του Ν. 1069/1980 
«περί κινήτρων δια την ίδρυσην Επιχειρήσεων Υδρεύ- 
σεως κα Αποχέτευσης» (ΦΕΚ 191/Α'/1980). 

2. Τις διατάξεις του άρθρου 6 παρ. 1 του Ν. 2307/1995 
(ΦΕΚ 113/Α71995). 

3. Τις διατάξεις του άρθρου 1 παρ. 1 του Ν. 2647/1998 
(ΦΕΚ 237/Α71998). 

4. Τις διατάξεις του Ν. 2081/1992, όπως τροποποιήθη¬ 
καν με τις όμοιες του Ν. 2649/1997. 

5. Τις διατάξεις των άρθρων277-284του Π .Δ. 410/95 (ΔΚΚ). 

6. Την υπ’ αριθμ. 4699/Β729.8.1997 (ΦΕΚ 891/τ.Β'/ 
9.10.1997) απόφαση Γενικού Γραμματέα Περιφέρειας Νο¬ 
τίου Αιγαίου «Περί μεταβίβασης δικαιώματος υπογραφής 
στους Προϊσταμένους Δ/νσεων και Τ μημάτων της Γ ενικής 
Δ/νσης της Περιφέρειας στο Νομό Δωδ/σου». 

7. Την υπ’ αριθμ. 203/1981 απόφαση του Δημοτικού Συμ¬ 
βουλίου Καλύμνου που δημοσιεύθηκε στο ΦΕΚ 86/ 
12.7.1982 τ.Β' σχετικά με την σύσταση της ΔΕΥΑ Καλύ¬ 
μνου. 

8. Την υπ’ αριθμ. 185/1985 απόφαση του Δημοτικού Συμ¬ 
βουλίου Καλύμνου που δημοσιεύθηκε στο ΦΕΚ 226/ 
31.12.1985 τ.Β' σχετικά με την προσαρμογή της συστατικής 
πράξης της ΔΕΥΑ Καλύμνου. 

9. Την υπ’ αριθμ. 271/2004 απόφαση του Δημοτικού 
Συμβουλίου Καλυμνίων, αποφασίζουμε: 

Τροποποιούμε την υπ’ αριθμ. 185/1985 απόφαση του 
Δημοτικού Συμβουλίου Καλύμνου που δημοσιεύθηκε στο 
ΦΕΚ 226/31.12.1985 τ.Β'ως εξής: 

Τ ο εννεαμελές συ μβούλιο γίνεται ενδεκαμελές ως κάτωθι: 

1. Έξι αιρετούς εκπροσώπους του Δήμου Καλυμνίων 

2. Ένα εκπρόσωπο των εργαζομένων 

3. Ένα εκπρόσωπο κοινωνικού φορέα 

4. Τρεις δημότες 


Από την απόφαση δεν προκύπτει δαπάνη για τον Ο.Τ.Α. 
ή το Κράτος. 

Κατά τα λοιπά ισχύει η υπ’ αριθμ. 185/1985 απόφαση 
του Δημοτικού Συμβουλίου Καλύμνου που δημοσιεύθηκε 
στο ΦΕΚ 226/31.12.1985 τ.Β'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 23 Αυγούστου 2004 
Με εντολή Γ ενικού Γ ραμματέα Περιφέρειας 

Ο Διευθυντής κ.α.α. 

ΕΙΡΗΝΗ ΜΑΝΤΙΚΟΥ 
-♦- 

Αριθ. 24/2245 (5) 

Καθιέρωση υπερωριακής απασχόλησης στους υπαλλή¬ 
λους του Δήμου Σύμης Ν. Δωδεκανήσου έτους 2004. 

Ο ΔΗΜΑΡΧΟΣ ΣΥΜΗΣ Ν. ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του άρθρου 114του Π.Δ. 410/1995 «Αρ¬ 
μοδιότητες Δημάρχου». 

2. Τις διατάξεις του άρθρου 106παρ.5τουΝ. 1188/1981. 

3. Τις διατάξεις του άρθρου 16 του Ν. 3205/2003 (ΦΕΚ 
297/Α/2003) τις όμοιες του άρθρου 10 παρ. 12 του Ν. 
2503/1997 (ΦΕΚ 107/τ.Α') και της παρ. 7 του άρθρου 25 
του Ν. 2738/1999 (ΦΕΚ 180/τ.Α'). 

4. Την υπ’ αριθμ. 2/72757/0022/31.12.2003 εγκύκλιο του 
Υπουργείου Οικονομίας και Οικονομικών. 

5. Την με αριθμ. 79/2004 απόφαση του Δημοτικού Συμ¬ 
βουλίου περί έγκρισης υπερωριακής απασχόλησης προ¬ 
σωπικού καθαριότητας και διοικητικών υπηρεσιών. 

6. Την αριθμ. 10/2004 απόφαση του Δημοτικού Συμβουλίου 
που εγκρίθηκε με την υπ’ αριθμ. 1851/24.2.2004 απόφαση 
του Γ ενικού Γ ραμματέα Περιφέρειας Ν. Αιγαίου με την οποία 
καταρτίστηκε ο προϋπολογισμός του Δήμου Σύμης έτους 
2004 και στον οποίο έχουν εγγράφει πιστώσεις για Υπερω- 
ριακή απασχόληση του προσωπικού του Δήμου και στους 
αντίστοιχους Κωδικούς Αριθμούς, ως κατωτέρω: 

α. Κ.Α. 15.113-1 ποσό 3.000,00 € 

β. Κ.Α. 15.113-2 ποσό 500,00 € 

7. Την ανάγκη καθιέρωσης υπερωριακής απασχόλησης 
για το έτος 2004 προκειμένου να αντιμετωπισθούν οι ανά¬ 
γκες του Δήμου τόσο από έλλειψη προσωπικού όσο και 
από έκτακτες και επείγουσες ανάγκες στις υπηρεσίες κα¬ 
θαριότητας και ύδρευσης, αλλά και επειδή την παρούσα 
περίοδο οι ανάγκες του Δήμου είναι αυξημένες εξαιτίας 
και του τουρισμού, αποφασίζει: 

Καθορίζουμε υπερωριακή απασχόληση στο προσωπικό 
του Δήμου Σύμης για το έτος 2004, ως κατωτέρω: 

Α) Για τον Κ.Α. 15.113-1 

Για έναν υπάλληλο κλάδου ΔΕ29 (Αντώνιος Ράμος) μέχρι 
60 ώρες το μήνα. Ειδικά στην καθ’ υπέρβαση εργασία οι 
ώρες νυχτερινής, Κυριακών και εξαιρέσιμων ημερών δεν θα 
υπερβαίνουντις δεκαέξι (16) ώρες κατά περίπτωση το μήνα. 

Β) Για τον Κ.Α. 15.113-2 

Για έναν υπάλληλο κλάδου ΥΕ1 (Κυριάκος Καστρου- 
νής) μέχρι 60 ώρες το μήνα. Ειδικά στην καθ’ υπέρβαση 
εργασία οι ώρες νυχτερινής, Κυριακών και εξαιρέσιμων 
ημερών δεν θα υπερβαίνουν τις δεκαέξι (16) ώρες κατά 
περίπτωση το μήνα. 

Η παρούσα απόφαση έχει αναδρομική ισχύ ένα μήνα 
από την ημερομηνία δημοσίευσής της στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σύμη, 5 Ιουλίου 2004 
Ο Δήμαρχος 
ΕΛ. ΠΑΠΑΚΑΛΟΔΟΥΚΑΣ 

